Garsas (kino teatras)

Kino centras „Garsas“ – kino teatras, veikęs Panevėžyje, Respublikos g. 40, nuo 2021 m. perkeltas į Klaipėdos g. 146.https://www.garsas.lt/

 Istorija 
1928 m. liepos 14 d. Nina Fridmanienė savo namuose (Respublikos g.) atidarė kino teatrą „Sirena“. 1939 m. kino teatras pradėjo rodyti įgarsintus kino filmus ir tada pavadintas „Garso“ vardu. Tuo metu tai buvo vienintelis prestižinis kino teatras Panevėžyje.

1968 m. rudenį senojo kino teatro vietoje duris atvėrė tuo metu moderniausias kino teatras „Garsas“. Pastatytas pagal kartotinį projektą, kurio autorius architektas Vykis Juršys.Sovietinio modernizmo kino teatras Panevėžyje, Lietuvoje – pavojuje Kiti šio projekto kinoteatrai (buvę) – „Vaidila“ Klaipėdoje ir „Aidas“ Druskininkuose.Atskleista, kaip po rekonstrukcijos atrodys sovietinis Klaipėdos kino teatras „Vaidila“  1999 m. atliktas kapitalinis pastato remontas, atnaujinta techninė įranga.

Kino teatre buvo dvi salės su Dolby Digital Suround EX garso sistema. Mažojoje salėje buvo 80 vietų, o Didžiojoje salėje po 2016 metais vykusio kėdžių atnaujinimo – 672.

2021 m. pradžioje kino centras perkeltas į M. Rimkevičaitės profesinio rengimo centrą,Gintautas Subačius, Kino centras „Garsas“ iškeliamas į profesinę mokyklą, AINA, 2021-01-08. Nuoroda tikrinta 2022-01-20. o buvęs pastatas, nepaisant visuomenės dalies protestų, nugriautas; jo vietoje numatyta pastatyti Stasio Eidrigevičiaus menų centrą.„Garso“ pastatas – jau istorija, Sekundė, 2021-04-07. Nuoroda tikrinta 2022-01-20. 2024 m. kino teatro vietoje iškilo naujas pastatas, kuriame atvertas S. Eidrigevičiaus menų centras „Stasys Museum“.Visuomenei atveriamas S. Eidrigevičiaus menų centras kauno.diena

 Pasiekimai 
Nuo 2009 m. sausio 1 d. kino centras tapo prestižinio Europos kino teatrų tinklo „Europa Cinemas“ nariu. Šis tinklas  jungia 41 šalį, 392 miestus, 687 kino teatrus ir 1719 ekranų. Toks pripažinimas „Garsui“ suteiktas ne tik už nekomercinio kino rodymą, bet ir už jaunimo edukacinių programų organizavimą.

 Renginiai 
 Tarptautinis festivalis „Europos kinas ir dieną, ir naktį“
 Respublikinis trumpametražių filmų festivalis „Aš + Miestas = Kinas“
 Nacionalinis kinas po atviru dangumi
 Lietuviško kino dienos
 Teminės kino naktys(Helovyno, Kalėdinė, Naujametinė ir kitos)
 Kino gurmanų klubas „Veidrodžio ložė“

 Šaltiniai 

 Nuorodos 
Internetinis puslapis
Kino centras „Garsas“ – mėnesio kino teatras 
Mokausi iš kino  
„KINFO“ keliauja. Kino centras „Garsas“

Kategorija:Lietuvos kino teatrai
Kategorija:Panevėžys